21/04/2020 | Administración LocalMunicipal
Muros
Resolución da alcaldía incluíndo novas instruccións ao persoal municipal durante o estado de alarma

ANUNCIO RESOLUCION DA ALCALDÍA INCLUÍNDO NOVAS INSTRUCCIÓNS AO PERSOAL MUNICIPAL DURANTE O ESTADO DE ALARMA. “En data 29 de marzo de 2020 publícase no BOE o Real Decreto Lei 10/20 polo que se regula un permiso retributivo recuperable para as persoas traballadoras por conta allea que no presten servizos esenciais, co fin de reducir a mobilidade da poboación no contexto da loita contra o COVID-19. Reunida a comisión de seguimento creada ao efecto en data 30 de marzo de 2020, se dou conta das novas circunstancias e visto que este Real Decreto Lei 10/20 de 29 de marzo comportaba para o concello de Muros a necesidade de ditar as instrucións que foran necesarias para o funcionamento dos servizos públicos municipais. En data 30 de marzo a alcaldía dita resolución 394/20 pola que se procede a modificar o parágrafo 3 do Decreto 365/20 de 16 de marzo de 2020 excluíndo dos servizos esenciais os departamentos de urbanismo, deportes, cultura e conserxería e establecendo que persoal sería beneficiario do permiso retribuído recuperable de carácter obrigatorio entre o 30 de marzo ata o 9 de abril, ambos inclusive, así mesmo, se establecían quendas rotatorias e en días alternos para a atención do servizo, en horario de 9.00 a 13 horas. Reunida de novo a comisión de seguimento creada ao efecto en data 15 de abril de 2020 se da conta das novas circunstancias e a finalización do permiso retribuído recuperable e polo tanto se considera preciso ditar novas instrucións para o funcionamento dos servizos públicos do concello de Muros, sendo necesario realizar un novo reaxuste no Decreto 365/20 modificado polo Decreto 394/20. Visto o anterior, en uso das miñas atribucións como Alcaldesa, RESOLVO: 1º.- Proceder a modificar o paragrafo 3 do Decreto 365/2020 de 16 de marzo de 2020 modificado polo Decreto 394/20 de 30 de marzo, incluíndo novas instrucións excepcionais de acordo co Estado de Alarma ditado polo estado e que se atopa prorrogado a data de hoxe.2º.- Dado que se ten realizado a oportuna avaliación de risco do persoal municipal, fronte a exposición do novo Coronavirus (COVID-2019), por parte da empresa encargada da prevención do Concello de Muros, Quirón Prevención S. L. U, e unha vez adoptadas cantas medidas de seguridade e aquelas outras que foron oportunas a través dos medios pertinentes para garantir a seguridade e saúde de todo o persoal, os servizos municipais funcionarán a partires do 20 de abril de 2020 e ata que remate o Estado de Alarma, a porta pechada, e en horario de 9:00 a 14:00 h.3º.- Se establecen como servizos esenciais os seguintes: -Rexistro de entrada e portelo único -Secretaría Xeral -Persoal -Intervención -Tesourería -Servizos Sociais e CIM -OMIC -Informática -Obras Vías e Medio Ambiente -Electricidade -Limpeza de rúas e edificios públicos -Cemiterios -Urbanismo -Deportes -Cultura -Conserxería 4º.-Dar publicidade deste Decreto mediante todos os medios internos e externos dispoñibles para o xeral coñecemento, dando conta ao pleno na primeira sesión que se celebre.” En Muros, a 15 de abril de 2020. A Alcaldesa, María Inés Monteagudo Romero.